**«БЕКІТЕМІН»**

**«Қостанай облысы әкімдігінің**

**ішкі саясат басқармасы» ММ**

**«Қоғамдық келісім» КММ басшысы**

**Қ.Н. Сандыбаева**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**2021 ж. «\_\_\_»\_\_\_\_\_\_\_\_\_\_\_\_\_**

**«Алғыс айту күніне арналған үздік логотип» байқауының ережесі**

**Ұйымдастырушы:** Қазақстан халқы облыстық Ассамблеясы, «Қостанай облысы әкімдігінің ішкі істер басқармасы» ММ «Қоғамдық келісім» КММ, мекенжайы: Қостанай қ., Алтынсарин көш., 115

1. **Жалпы ережелер**

Бұл ереже Алғыс айту күніне арналған үздік логотип жасауға бағытталған байқаудың мақсаттарын, міндеттерін, байқауға ұсынылатын материалдарды іріктеу жолдарын, байқау талаптарын және оның өткізілу тәртібін, байқау жеңімпаздарын анықтау және марапаттау тәртібін айқындайды.

«Алғыс айту күніне арналған үздік логотип (эмблема-символ)» байқауы Алғыс айту күні мерекесінің аясында өткізіледі.

Логотип – толық немесе қысқартылған атауды таңбалау үшін пайдаланылатын ерекше белгі.

Эмблема – белгілі бір идеяның шартты немесе символикалық суреті.

Символ – танымдық белгі.

1. **Байқаудың мақсаты:**

-Алғыс айту күнінің негізгі мақсаттарын, міндеттерін айқындап көрсететін және болашақта символика ретінде қолданылатын логотип (эмблема-символ) жасау;

- барлық этностар мен қазақ халқының мәдениеті мен дәстүрлеріне деген құрмет сезімін қалыптастыру, қоғамдық келісім мен ұлттық бірлікті, ұлтаралық келісім мен достықты нығайту;

- өскелең ұрпақты толеранттылық мәдениетке тәрбиелеу, өзара құрмет пен достық сезімдерін ояту;

- Қазақстандағы этносаралық келісім мен ұлтаралық қатынастарды нығайту.

1. **Байқаудың міндеттері:**

-жастарды Қазақстан халқы облыстық Ассамблеясының жұмысымен таныстыру, тарту;

- Қазақстан Республикасының тарихи-мәдени мұрасын насихаттау;

- Қазақстанға қоныстанған сан түрлі этностардың шығу тарихын насихаттау, ортақ құндылықтарды белгілеу, өзара құрмет сезімін қалыптастыру.

1. **Қатысушылар:** байқауға Қостанай облысындағы мектептердің 5-11 сынып оқушылары қатыса алады.

**5. Байқаудың өткізілетін мерзімі:**

- байқау 2021 жылдың 20 қаңтары-20 ақпаны аралығында өткізіледі.

- байқау жұмыстары 2021 жылдың 20 ақпанына дейін ұйымдастыру комитетіне ұсынылуы тиіс. 20 ақпаннан кейін ұсынылған жұмыстар қабылданбайды.

- 2021 жылдың 23 ақпанында байқау жұмыстары қарастырылып, жеңімпазлар анықталады.

**6. Байқау жұмыстарының мазмұнына және рәсімделуіне қойылатын талаптар:**

- логотип **«Алғыс айту күні»** тақырыбын ашуы қажет;

- байқау жұмысы графикалық және сипаттамалық бөлімдерден тұруы тиіс;

- байқау жұмысының графикалық бөлімі логотипті бағалау өлшемдеріне сай болуы тиіс және А4 форматты (кемінде) қағаз тасымалдағышта (түрлі-түсті нұсқада) сызба, эскиз, сурет, графикалық макет, 3D-рендер түрінде және электронды түрде (jpeg форматында) ұсынылуы мүмкін. Файл көлемі 10 Мб асатын болса, қатысушы файлдарды жүктеу сілтемесін қамтитын ақпаратты [domdrujby@mail.ru](mailto:domdrujby@mail.ru) электрондық поштасына жолдауы тиіс;

- байқау жұмысының сипаттамалық бөлімі ұсынылған логотиптің тұжырымдамасымен таныстыруы керек (көлемі А4 форматындағы 2 беттен аспауы керек);

- байқау комиссиясы әрбір қатысушыдан бір байқау жұмысын ғана қабылдайды;

- қолданыстағы логотиптердің авторлық элементтері, мемлекеттік рәміздердің символдары пайдаланылған жұмыстар қабылданбайды, логотиптің эскизін жасауда оның болашақта сан түрлі материалдарға бейнелену мүмкіндігін ескеру керек.

- бұрын ғаламторда жарияланған материалдарды жіберуге тыйым салынады.

**7. Байқаудың ұйымдастырушылық комитеті**

7.1. Байқауға ұсынылған жұмыстардың ішінен үздіктерін анықтау үшін Ұйымдастыру комитеті құрылады, ол Қостанай қаласы, Алтынсарин көшесі, 115-үй мекенжайы бойынша орналасқан. Ұйымдастыру комитеті байқау ережесіне өзгерістер енгізуге құқылы.

7.2. Байқау әділқазылары - байқауға ұсынылған жұмыстарды бағалайды, үздік жұмыстар мен жеңімпаздарды анықтайды.

7.3. Ұйымдастыру комитетінің шешімі бойынша хаттама толтырылады және ол қайта қарастырылмайды. Комиссия өз шешімі бойынша түсініктеме бермеуге құқылы.

**8. Байқау жұмыстарының ұсынылу тәртібі:**

- Өтінімдер мен байқау жұмыстары Қостанай қаласы, Алтынсарин көшесі 115-үй мекенжайы бойынша қабылданады, сондай-ақ, «Алғыс айту күніне арналған үздік логотип байқауы» деп domdrujby@mail.ru электрондық поштасына жіберуге болады.

- Байқауға ұсынылған жұмыстар сын-пікірді талап етпейді және кері қайтарылмайды.

- Толық толтырылмаған немесе байланысушы тұлғаға қатысты мәліметтер мен кері байланыс орнатуға қажетті деректер көрсетілмеген өтінімдер қабылданбайды.

- Өтінімдер тегін тіркеледі.

- Байқауға қатыса отырып, сіз, өзіңіз жіберген материалдардың жарияланатындағы үшін материалдық шағым түсірмеу жөніндегі талаппен келісесіз. Барлық байқау жұмыстары «меншікке» айналады және болашақта біздің жарияланымдарымызда пайдаланылуы мүмкін.

**9. Байқау жұмыстарының бағалану критерийлері**

Ұйымдастыру комитеті үздік логотипті анықтау үшін келесі критерийлерді басшылыққа алады:

- әмбебаптылық,

- бірегейлік,

- [ассоциативтілік](https://sozdik.kz/ru/dictionary/translate/kk/ru/%D0%B0%D1%81%D1%81%D0%BE%D1%86%D0%B8%D0%B0%D1%82%D0%B8%D0%B2%D1%82%D1%96%D0%BB%D1%96%D0%BA/),

- [бейнелілік](https://sozdik.kz/ru/dictionary/translate/kk/ru/%D0%B1%D0%B5%D0%B9%D0%BD%D0%B5%D0%BB%D1%96%D0%BB%D1%96%D0%BA/),

- [функционалдылық](https://sozdik.kz/ru/dictionary/translate/kk/ru/%D1%84%D1%83%D0%BD%D0%BA%D1%86%D0%B8%D0%BE%D0%BD%D0%B0%D0%BB%D0%B4%D1%8B%D0%BB%D1%8B%D2%9B/),

- айқындылық,

- ықшамдылық.

**10. Жеңімпаздарды марапаттау**

Байқау жеңімпазына диплом және сыйлық ұсынылатын болады.

*Қосымша*

**«Алғыс айту күніне арналған үздік логотип» байқауына**

**қатысу үшін өтінім**

1. Қатысушының аты-жөні
2. Туылған мерзімі
3. Үйінің мекенжайы
4. Байланыс телефоны
5. Электрондық поштасының мекенжайы
6. Эмблеманың (логотиптің) жобасы бойынша түсініктеме

Байқау талаптарымен таныстым және келісемін.

Жұмысты авторлық ұжым орындаған жағдайда, өтінім шығармашылық ұжымның әрбір қатысушысы туралы мәліметтерді қамтуы тиіс.